  Туспуктэм: София Хохрякова София Хохрякова Наталия Сильвестрова Удмуртиын 8-тӥ пӧсьтолэзе, Семьялэн, яратонлэн но осконлыклэн нуналаз, 25 но тросгес ар ӵоже ӵош улэм кузпалъёсты За любовь и верность» наградаен пусйизы. 20 семьяез Ижкарысь Михаило-Архангельской соборлэн площадяз дун-чылкыт Пётр но Феврония Муромскийёслы синпелет дорын данъязы. Отын, праздниклы сӥзьыса, нырысьсэ фонтан лэзизы. Медалез Ижкарысь Татьяна но Юрий Шумихинъёс басьтӥзы, соос 46 ар ӵоже ӵош уло. Кузпалъёс альпинизмъя секциын тодматскизы. Нырысьсэ ЗАГС-э заявление соос Татьяна Михайловналэн сузэрезлы тӧдьы туфли понна сётыны турттӥзы. Соос солы университетэ выпускное мынон понна кулэ вал, нош 70-тӥ аръёсы сыӵе пыдкутчан шедьтыны шуг вал, пусйиз Татьяна Шумихина. « Мы ог-огмылы дышим. Кыкетӥ пол заявление сётыны малпамы, но Ленин ёросысь ЗАГС мукет интые выже вал. Куинетӥзэ лыктӥмы но, сюанэз 1-тӥ оштолэзе пуктӥзы. Ми шуисько, милемлы нокин уз оскы, ойдолэ 2-тӥ оштолэзе » Татьяна Шумихина, Ижкарын улӥсь Табере Татьяна Михайловна но Юрий Аркадьевич понна 2-тӥ оштолэзь – тужгес бадӟым нунал. Со нуналэ быдэс семьязы огазе люкаське. Куспалъёслэн кык нылпизы но вить нунокъёссы вань. Туспуктэм: София Хохрякова Кузпалъёс ӵош бакчазэс утялто, велосипедэн ворттыло, уяны ярато. Шумихинъёслэн семьязы кусыпъёсын осконбурез валтӥсен верало. Озьы ик чидан но кулэ, серекъяса ватса Юрий Аркадьевич. « Егит дыръя олокыӵе но керетонъёс пото, аресэн дунъяськод ни, вӧзад адямиед вань шуыса. Тон – нунокъёсыдлы пример » Татьяна Шумихина, Ижкарын улӥсь Татьяна но Юрий Шумихинъёс дано наградаез шумпотыса но тулкымъяськыса басьтӥзы. Туспуктэм: София Хохрякова Семьяосты праздникен Удмуртиысь кивалтэтлэн тӧроезлэн воштӥсез Татьяна Чуракова ӟечкылаз. « 15 ар ӵоже татын, Михаило-Архангельской собор дорын, ми сюрслэсь трос семьяосты данъямы но та праздникен ӟечкыламы. Тӥ миям инъетмы » Татьяна Чуракова, Удмуртиысь кивалтэтлэн тӧроезлэн воштӥсез Татьяна Чуракова картэныз выть нылпи будэто. « Яратонэз, осконлыкез, кылтупанэз – ваньзэ, мар валк куспамы нылпиосмылы сётомы шуыса оскисько, малы ке шуоно ӵапак со Россиысь семьялэн инъетэз луэ » Татьяна Чуракова, Удмуртиысь кивалтэтлэн тӧроезлэн воштӥсез Туспуктэм: София Хохрякова Ижысь но Удмуртиысь митрополит Викторин но семьяосты ӟечкылаз. « Тӥ дунлык, кудзэ ми утьыны кулэ. Тау тӥледлы осконлыкез, яратонэз, кусыптэс трос аръёс ӵоже утемды понна. Егитъёс тӥ шоры мед учкозы. Ти – милям ваньбурмы » Викторин, Ижысь но Удмуртиысь митрополит Тодэ вайытом, Ижкарын Император Николай II но императрица Александра Фёдоровналэн гожтэтъёсынызы адӟытон усьтӥзы. Тегъёс: семья праздникъёс данъетъёс Ижкар Удмуртия  